jkorsvik/nowiki_second_scrape_merged huggingface dataset:
Dunc Munro

Duncan Brown «Dunc» Munro (født 19. januar 1901 i Moray i Skottland, død 3. januar 1958)  var en canadisk ishockeyspiller som deltok under vinter-OL 1924 i Chamonix.
Munro ble olympisk- og verdensmester i ishockey under vinter-OL 1924 i Chamonix. Han spilte på Toronto Granites som representerte Canada under OL-turneringen. Det canadiske laget vant turneringen overlegent, de vant alle fem kampene. De vant sine tre kamper i gruppespillet med sammenlagt 85-0; Tsjekkoslovakia 30-0, Sverige 22-0 og Sveits 33-0. I semifinalen beseiret de Storbritannia med 19-2 og i finalen USA med 6-1. OL-turneringen i ishockey var også verdensmesterskapet i ishockey. Spillerne på Canadas OL-lag (Torono Granites) var Munro, Cyril Slater, Reginald Smith, Harry Watson, Harold McMunn, Albert McCaffery, Beattie Ramsay, Jack Cameron og Ernie Collett. Munro spilte fire kamper i turneringen og scoret atten mål.


== OL-medaljer ==
1924  Chamonix -  Gull  i ishockey (Canada)


== VM-medaljer ==
1924  Chamonix -  Gull  i ishockey (Canada)


== Referanser ==


== Eksterne lenker ==
(en) Dunc Munro – Olympics.com 
(en) Dunc Munro – Olympic.org 
(en) Dunc Munro – Olympedia 
(en) Dunc Munro – Sports-Reference (OL-resultater – arkivert) 
(en) Dunc Munro – databaseOlympics.com (arkivert) 
(en) Dunc Munro – National Hockey League (NHL) 
(en) Dunc Munro – Eurohockey.com 
(en) Dunc Munro – Hockeydb.com 
(en) Dunc Munro – Hockey-Reference.com 
(en) Dunc Munro – Legends of Hockey
Isfiskfamilien

Isfiskfamilien («hvitblodet» fisk) er en familie (Channichthyidae) av fisk som lever i iskalde farvann rundt Antarktis og sydspissen av Sør-Amerika. De har gjennomsiktig blod fordi det mangler hemoglobin og har inaktive erytrocytter. Der er femten kjente arter i denne familien.


== Referanser ==


== Eksterne lenker ==
(en) isfiskfamilien – oversikt og omtale av artene i WORMS-databasen 
(en) isfiskfamilien i Encyclopedia of Life 
(en) isfiskfamilien i Global Biodiversity Information Facility 
(no) isfiskfamilien hos Artsdatabanken 
(en) isfiskfamilien hos Fossilworks 
(en) isfiskfamilien hos ITIS 
(en) isfiskfamilien hos NCBI 
(en) Kategori:Channichthyidae – bilder, video eller lyd på Wikimedia Commons 
Channichthyidae – detaljert informasjon på Wikispecies
Irma (andre betydninger)

Irma kan ha flere betydninger:

Irma – et kvinnenavn
177 Irma – en asteroide som ble oppdaget i 1877
DS «Irma» – et tidligere hurtigruteskip bygd i 1905
Irma A/S – en dansk supermarkedkjede
Irma 1000 – et tidligere radioprogram på NRK P3
IRMA – interesseorganisasjon for den irske platebransjen (Irish Recorded Music Association)
Wu Xueqian

Wu Xueqian (kinesisk: 吴学谦; pinyin: Wú Xuéqiān, født 19. desember 1921 i Shanghai, død 4. april 2008) var Folkerepublikken Kinas utenriksminister fra 1982 til 1988.
Han ble medlem av Det kinesiske kommunistparti i 1939. Etter tiden som utenriksminister (1982–88) fortsatte han som medlem av Politbyrået for det kinesiske kommunistparti (1987–1992). 


== Referanser ==


== Eksterne lenker ==
(en) Wu Xueqian – kategori av bilder, video eller lyd på Commons 
(en) Wu Xueqian på Discogs 
(en) Wu Xueqian hos China Vitae 
Wu Xueqian died, Sina.com, 5. april 2008.
Norgesserien 1938–39

Norgesserien 1938–39 var den andre sesongen av den norske eliteserien i fotball. Ligaen bestod av åtte distrikter der hver distriktsvinner gikk til kvartfinalen i sluttspillet. I distriktene hvor det var flere avdelinger spilte avdelingsvinnerne mot hverandre i innledende sluttspillkamper om hvem som skulle spille kvartfinalen. Alle lag som endte sist i sin avdeling rykket ned.
Fredrikstad vant Norgesserien 1938–39 etter 2-1 seieren over Skeid.


== Distrikt I ==


== Distrikt II ==


=== Kamp om sluttspillplass ===
21. mai 1939: Nydalen - Skeid 0-3
25. mai 1939: Skeid - Nydalen 2-2 (sammenlagt 5-2)


== Distrikt III ==


== Distrikt IV ==


=== Kamp om sluttspillplass ===
21. mai 1939: Odd - Ørn 0-3
26. mai 1939: Ørn - Odd 1-2 (sammenlagt 4-2)


== Distrikt V ==


=== Kamp om sluttspillplass ===
26. mai 1939: Stavanger - Flekkefjord 1-0
29. mai 1939: Flekkefjord - Stavanger 2-3 (sammenlagt 2-4)


== Distrikt VI ==


== Distrikt VII ==


== Distrikt VIII ==


== Sluttspill ==


=== Kvartfinaler ===
4. juni 1939:

Hamar – Fredrikstad 2-1
Skeid – Ørn 5-0
Hardy – Stavanger 2-2
Rosenborg – Kristiansund 5-111. juni 1939:

Fredrikstad – Hamar 4-1 (samlet 5-3)
Ørn – Skeid 4-3 (samlet 4-8)
Stavanger – Hardy 3-5 (samlet 5-7)
Kristiansund – Rosenborg 2-2 (samlet 3-7)


=== Semifinaler ===
25. juni 1939:   

Rosenborg – Skeid 0-1
Hardy – Fredrikstad 1-1 etter ekstra tidOmkamper

2. juli 1939 Fredrikstad – Hardy 2-2 etter ekstra tid
9. juli 1939 Hardy – Fredrikstad 2-3


=== Finale ===
16. juli 1939:    Fredrikstad – Skeid 2-1


== Eksterne lenker ==
rsssf.no
National Museum of the Philippines

The National Museum of the Philippines er et museum i Manila på Filippinene. Det ble opprettet i 1901 under navnet Insular Museum of Ethnology, Natural History and Commerce, og er det offisielle museum for filippinsk naturhistorie og etnografi.  Det ligger ved Rizal Park og nær den historiske bykjernen Intramuros in Manila. 
Hovedbygningen fra 1918 var tegnet av den da allerede avdøde amerikanske arkitekten Daniel Burnham, og den var opprinnelig møtested for den filippinske kongress. Det opprinnelige museet ble stygt skadet under annen verdenskrig, og museet var i lite egnede lokaler frem til at kongressbygningen ble renovert og overdratt til museet i 1990-årene.
Bygningen har samlinger av kunst og naturvitenskaper, og huser andre støttetjenester; den nærliggende tidligere finansbygningen huser avdelingene for antropologi og arkeologi og er kjent som The Museum of the Filipino People.


== Eksterne lenker ==
Offisielt nettsted 
(en) National Museum of the Philippines – kategori av bilder, video eller lyd på Commons
Daniel Burnham

Daniel Hudson Burnham (født 4. september 1846 i Henderson i New York i USA, død 1. juni 1912 i Heidelberg i Tyskland) var en amerikansk arkitekt og byplanlegger. Han virket for det meste i Chicago og er særlig kjent for sine skyskrapere.

Han og hans arkitektfirma, Burnham and Root, tegnet en av de første amerikanske skyskrapere: Frimurertempelbygningen i Chicago. Blant hans mest berømte bygninger var Flatiron Building i New York City og Union Station i Washington D.C.
Som byplanlegger planla han hvordan den raskt voksende Chicago skulle utvikle seg, og han var også med på å utforme byer som Cleveland, San Francisco og Washington D.C. 
Hans plan for Manila ble bare satt ut i livet i de aller nederste bydeler, langs Dewey Boulevard (nå: Roxas Boulevard). Han tegnet også flere bygninger i Manila.
Han planla dessuten den filippinske fjellbyen Baguio City, som ble de amerikanske koloniherrers tilholdssted når sommervarmen i Manila ble for trykkende. Planen ble tildels virkeliggjort. Burnham Park i byen er oppkalt etter ham.


== Noen prosjekter ==
Flatiron Building, New York City, New York, USA, 1902
Reliance Building, Chicago, Illinois, USA, 1890-94


== Referanser ==


== Eksterne lenker ==
 (en) Daniel Burnham – kategori av bilder, video eller lyd på Commons 
(en) Daniel Burnham – galleri av bilder, video eller lyd på Commons 
Kort sammenfatning 
Biografi og noen bilder
De forente nasjoners monetære og finansielle konferanse

De forente nasjoners monetære og finansielle konferanse, alment omtalt som Bretton Woods-konferansen, var en samling av 730 delegater fra alle de 44 allierte stater i Mount Washington Hotel, i Bretton Woods i New Hampshire i USA, for å bestemme hvordan den internasjonale monetære og finansielle orden skulle reguleres etter Annen Verdenskrig var avsluttet.Konferansen fant sted fra 1. juli til 22. juli 1944, da man undertegnet avtaler som gav støtet til opprettelsen av Den internasjonale bank for gjenoppbygging og utvikling (IBRD), The General Agreement on Tariffs and Trade (GATT) og Det internasjonale pengefondet (IMF).
Et annet resultat av konferansen var Bretton Woods-systemet for håndtering av konversjoner mellom valutaene. Dette systemet stod ved lag til tidlig i 1970-årene.
Et av de viktigste og mest omstridte vedtakene ved konferansen som også verdt å merke seg er Norges sterke bidrag ved konferansen som var forslaget om likvidering (nedleggelse) av Den internasjonale oppgjørsbanken (BIS), banken som hadde muliggjort og hjulpet nazistene med forflytting av krigsransutbytte og annet. Flere av bankens tidligere styremedlemmer ble senere dømt ved krigsrettssaken i Nürnberg. Likvidering av banken ble til sist faktisk også vedtatt, med sterk støtte fra USA og Roosevelt-administrasjonen, men senere uthalt og forhindret av president Harry S. Truman.


== Referanser ==
Guna (distrikt)

Guna (hindi: गुना जिला) er et distrikt i den indiske delstaten Madhya Pradesh. Distriktets hovedstad er Guna. Ashoknagar distrikt ble skilt ut fra Guna i 2003.


== Demografi ==
Ved folketellingen i 2011 var det 1 240 938 innbyggere i distriktet, mot 977 827 i 2001. Den urbane befolkningen utgjør 25,20 % av befolkningen.
Barn i alderen 0 til 6 år utgjorde 16,25 % i 2011 mot 19,58 % i 2001. Antallet jenter i den alderen per tusen gutter er 901 i 2011 mot 930 i 2001. 


== Referanser ==


== Eksterne lenker ==
Offisielt nettsted
Ashoknagar (distrikt)

Ashoknagar (hindi: अशोकनगर जिला) er et distrikt i den indiske delstaten Madhya Pradesh. Distriktets hovedstad er Ashoknagar. Ashoknagar distrikt ble skilt ut fra Guna i 2003.


== Demografi ==
Ved folketellingen i 2011 var det 844 979 innbyggere i distriktet, mot 688 940 i 2001. Den urbane befolkningen utgjør 18,20 % av befolkningen.
Barn i alderen 0 til 6 år utgjorde 16,18 % i 2011 mot 19,62 % i 2001. Antallet jenter i den alderen per tusen gutter er 914 i 2011 mot 932 i 2001. 


== Referanser ==


== Eksterne lenker ==
Offisielt nettsted 
(en) Ashoknagar district – kategori av bilder, video eller lyd på Commons
Klagenemnda for håndverkertjenester på fast eiendom

Klagenemnda for håndverkertjenester på fast eiendom (kortnavn Håndverkerklagenemnda) var en norsk klagenemnd lansert 3. oktober 2008 som et samarbeid mellom Forbrukerrådet og ni bransjeorganisasjoner i Næringslivets Hovedorganisasjon. Den ble avviklet 31. desember 2011.
Nemnden behandlet alle former for tvist mellom forbrukere og håndverkere, herunder dårlig utført håndverksarbeid, fortolkning av avtaler og uenighet om pris og tidsbruk. Klagen skal behandles innen tre måneder etter at den er mottatt av nemnden. Behandling i nemnden var gratis for forbrukeren.


== Medlemsorganisasjoner ==
Nemnden behandlet bare tvister mellom forbrukere og medlemmer fra følgende bransjeorganisasjoner:

Boligprodusentenes Forening
Byggmesterforbundet
Entreprenørforeningen – Bygg og Anlegg
Foreningen for EL og IT Bedriftene
Maler- og byggtapetsermestrenes Landsforbund
Norsk Anleggsgartner Mesterlag
Norske Murmestres Landsforening
Norske Rørleggerbedrifters Landsforening
Ventilasjons- og Blikkenslagerbedriftenes Landsforbund


== Nemnda avviklet ==
Bakgrunnen for at et enstemmig styre foreslo at nemnda skulle avvikles, var at Forbrukerrådet kom til at de ikke så det hensiktsmessig å opprettholde nemnda siden sakene som kunne behandles i nemnda også kunne behandles i Forbrukerrådet/Forbrukertvistutvalget (FTU).
Forbrukerrådet mente det var uoversiktlig for forbrukerne å ha to parallelle klageløp for håndverkertjenester på fast eiendom, og at det bidro til en mer uoversiktlig klageprosess for forbrukeren. Forbrukeren ville etter rådets mening være bedre tjent med ett klagepunkt uavhengig av håndverkerens eventuelle organisasjonstilknytning. Muligheten for dobbeltbehandling bidro også til økt ressursbruk for Forbrukerrådet i klagesaksbehandlingen.
Bransjeorganisasjonenes styremedlemmer, som med unntak av Forbrukerrådets egeninnsats finansierte nemndas drift, ønsket å fortsette virksomheten, men tok Forbrukerrådets avgjørelse til etterretning. 
Klagenemnda for håndverkertjenester opphørte per 31. desember 2011. Saker som ble meldt inn etter 15. oktober 2011 ble ikke behandlet, men henvist til Forbrukertvistutvalget.


== Eksterne lenker ==
Klagenemnda for håndverkertjenester på fast eiendom
Øvrefoss (Oslo)

Øvrefoss (1–9, 2a–14c) er ei gate på Grünerløkka i Oslo. Den går fra Steenstrups gate ved Nini Roll Ankers plass foran Foss videregående skole til krysset mellom Thorvald Meyers gate og Sannergata. Den går skrått og avviker derved fra den normale rettlinja kvartalstrukturen på Grünerløkka.
Gata består i stor grad av klassisk leiegårdsbebyggelse fra tiåra rundt 1900, men nr 9 er av nyere dato (1993). Gårdene på sørøstsida (ulike nummer) inngår i verneområdet Birkelunden kulturmiljø. På nordvestsida ligger blant annet nr 6-10, som sammen med Sannergata 5 utgjør et funksjonalistisk leilighetskompleks. Det er tegnet av Sverre Aasland og Ulf Nyqvist i 1938.
Gata har navn etter gården Øvre Foss, som lå her ved Akerselva. Hovedhuset var inntil det blei revet i 1912, overlærerbolig på skolen. Frits Thaulow har malt stedet under navnet «Gammelt herresete på Grünerløkken 1882». Edvard Munch har også malt gården.


== Referanser ==


== Litteratur ==
Knut Are Tvedt, red. (2010). «Øvrefoss». Oslo byleksikon (5. utg.). Oslo: Kunnskapsforlaget. s. 640. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (Ø)». Oslo kommune. Arkivert fra originalen 29. juli 2014. Besøkt 22. august 2015.
Seljetungemåler

Seljetungemåler (Pterapherapteryx sexalata) er en sommerfugl i gruppen av de egentlige målere (Geometridae). I Norge er den funnet på Østlandet, Sørlandet og i Sogn og Fjordane.


== Utseende ==
En ganske liten (vingespenn 18 – 23 mm), slank, grå måler. Forvingen er grå med tre hvite tverrbånd, hvert av disse med en lysbrun stripe i midten. Langs ytterkanten går den en smal, hvit, siksak-tverrstripe. Bakvingen er silkeaktig lysgrå. Larven er naken, blekgrønn med hvite lengdestriper.


== Levevis ==
Arten finnes i løvskog, skogkanter og sumpete områder. Larvene lever på selje (Salix caprea) og andre arter i vier-slekten (Salix spp.), av og til også på osp (Populus tremula). De voksne målerne flyr i juni – juli.


== Utbredelse ==
Arten finnes over det meste av Europa og i Nord-Asia. I Norge er den funnet langs kysten vestover til Vest-Agder og dessuten i indre deler av Sogn og Fjordane. 


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) seljetungemåler i Encyclopedia of Life 
(en) seljetungemåler i Global Biodiversity Information Facility 
(no) seljetungemåler hos Artsdatabanken 
(sv) seljetungemåler hos Dyntaxa 
(en) seljetungemåler hos Fauna Europaea 
(en) seljetungemåler hos NCBI 
(en) Kategori:Pterapherapteryx sexalata – bilder, video eller lyd på Wikimedia Commons 
(en) Pterapherapteryx sexalata – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Pterapherapteryx sexalata
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Harald Kihle

Harald Olai Kihle (født 3. juli 1905 i Borre, død 2. august 1997) var en norsk grafiker og maler. Han er kjent for sine skildringer av Telemarks natur og folkeliv. Malerier og tresnitt som gjengir personer og hester, er typiske for Kihle. Han står blant annet bak altertavlen i Grunge kirke i Vinje.
Som ung gikk han i malerlære i Horten, i 1925 hadde han aftenundervisning ved Ola Abrahamssons malerskole i Oslo. Han var elev under Eivind Nielsen ved Statens håndverks- og kunstindustriskole 1926–1929, med korreksjon av Henrik Sørensen 1927–1929. Fra 1932 til 1933 var han elev ved Statens kunstakademi under Axel Revold og Per Krohg. I 1938 hadde han opphold hos Marcel Gromaire i Paris.
Han mottok Kongens fortjenstmedalje i gull i 1947.
I Horten har Leif Preus startet opp Kihlegalleriet, et galleri grunnlagt på Kihles arbeider.


== Separatutstillinger ==
Drammen Kunstforening 1927
Oslo Kunstforening 1932
Skien Kunstforening 1933, 1953, 1965, 1969
Kunstnerforbundet 1948
Nasjonalgalleriet 1955
Trondheim Kunstforening 1960
Seljord Kunstforening 1980
Galleri Acanthus, Oslo 1980
Horten og Borre Kunstforening 1980, 1981
Galleri Jørgen, Oslo 1980, 1981.
Rauland Kunstforening (Sondov), Rauland 2009


== Referanser ==


== Litteratur ==
Alfsen, Glenny: «Harald Kihle – utdypning», i Norsk biografisk leksikon 2002, http://www.snl.no/.nbl_biografi/Harald_Kihle/utdypning.
Askeland, Jan: Profiler i norsk grafikk, Dreyers forlag 1958, s. 19-20, 107.
Askeland, Jan: «Kihle», i Østby, Leif (red): Gyldendals leksikon over moderne nordisk kunst, Gyldendal norsk forlag 1958, s. 126-127.
Berntsen, Eyolf (red.): 106 norske grafikere, Landslaget aktuell kunst 1965, s. 66.
Bjerke, Øivind Storm og Svein Olav Hoff: Harald Kihle: natur og erotikk, Labyrinth Press 2005, ISBN 82-7393-026-2.
Flor, Harald: «Linjer i nyere norsk grafikk», i Dag Fyri (Red.): Norske grafikere i dag, Tanum-Norli forlag 1979, s. 16.
Helliesen, Sidsel: «Tre individualister: Harald Kihle, Knut Rumohr, Ludvig Eikaas», i Norsk grafikk gjennom 100 år, Aschehoug forlag 2000, s. 185-187.
Helliesen, Sidsel: Vi ser på grafikk, C. Huitfeldt forlag 1987, s. 32.
Lyshoel, J. H: Harald Kihle, Dreyers forlag 1943.
Lystrup, Sigmund G: Harald Kihle: heiderskrift til 70-årsdagen 3. juli 1975, Noregs boklag – Seljord kunstforening 1975, ISBN 82-522-0030-3.
Møller, Arvid: Arvid Møller i samtale med Harald Kihle, Labyrinth Press 1991, ISBN 82-7393-011-4.
Sindig-Larsen, Kristoffer: Norsk grafikk i det tyvende århundre, Gyldendal norsk forlag 1941, s. 76-80.
Strand, Terje: Illustrert norsk kunstnerleksikon, Mittet & co forlag 1944, s. 127.
Telnes, Sigurd: Harald Kihle Litografier, Galleri Acanthus 1982
Østby, Leif: Ung norsk malerkunst, Mittet & Co forlag 1949, s.117, 192, 195, 208-10, 256-257.


== Eksterne lenker ==
CV Galleri Amare
Johan Stumpf

Johan Leopold Stumpf (født 19. mai 1880 i Kristiansand, død 24. august 1944 i Texas) var en norsk turner. Han representerte klubben Kristiansand Turnforening. 
Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden.  
Stumpf var slaktersvenn, og var sønn av den tsjekkiske slakteren og pølsemakeren Leopold Ladislav Stumpf som hadde flyttet til Norge. Selv om turnøvelsene ble avholdt 22. – 23. april var han ikke tilbake i Kristiansand før 15. mai. De ble først møtt av 10 000 mennesker i Christiania (Oslo), og da han ankom Kristiansand med dampskipet «Ryfylke» ble han på nytt feiret med faner og tale av turnforeningens formann. 
I tillegg til turn har han et NM-gull fra 1897 i spydkast.


== Referanser ==


== Eksterne lenker ==
(en) Johan Stumpf – Olympedia 
(en) Johan Stumpf – Sports-Reference (OL-resultater – arkivert) 
(en) Johan Stumpf – databaseOlympics.com (arkivert) 
Profil på DatabaseOlympics
Fædrelandsvennen – Byens første olympiske mester
Sannergata (Oslo)

Sannergata (1–29c, 2–38c) er ei gate i Oslo. Den går gjennom strøkene Grünerløkka og Dælenenga, og er en del av hovedtrafikkåra fra Alexander Kiellands plass til Carl Berners plass og Sinsenkrysset. 

Gata ble anlagt i 1866, og etter åpningen av Sannerbrua i 1917 utviklet det seg en trafikkert samferdselsåre mellom øst og vest i byen fra Dælenenggata over Sannergata og videre vestover på Waldemar Thranes gate.


== Gateløpet ==
Gata er en fortsettelse av Waldemar Thranes gate fra Sannerbrua over Akerselva. Den går til Fagerheimgata, like ved der denne krysser ring 2. Navnet er etter Sannergården som lå på sørsiden av Sannergata der Thorvald Meyers gate krysser nå. I området ved Sannergata er det for øvrig funnet ei grav fra ca. 2000 år før vår tidsregning, med både ei flintøks og ei stridsøks av stein. Sannergata har også en bussholdeplass som betjenes av busslinjene 21 (Aker Brygge – Helsfyr T) og 33 (Filipstad – Ellingsrudåsen T).


=== Fra elva til Toftes gate ===
På denne strekninga utgjør Sannergata grensa mellom bydelene Grünerløkka (på sørsida) og Sagene (på nordsida). På nordsida ligger først nedre del av parkområdet Mølleparken, deretter nr 2–4, som er et nybygg for NAV (opprinnelig Rikstrygdeverkets hovedkontor; ferdig 2002; arkitekter Anker & Hølaas og N1 Arkitekter). Deretter følger nr 6, som er en del av det nye bolig- og forretningskomplekset Ringnes Park på det tidligere bryggeriområdet.
På sørsida ligger nr 1b, Paulus sykehjem. Videre nr 3 og 5, som er et næringsbygg og et leilighetskompleks i funkisstil. Sistnevnte er tegnet av Sverre Aasland og Ulf Nyqvist i 1938. Så en del eldre leiegårder, blant annet Sagenes arbeiderboliger (Toftes gate 25).


=== Øst for Toftes gate ===
Resten av gata ligger begge sider i bydel Grünerløkka. Bebyggelsen varierer mellom klassiske leiegårder fra slutten av 1800-tallet og nyere bygg. Nr 12 er Salemkirken fra 1983; arkitekt Odd Kjellhov (arkitektfirma Jarle Berg). Her lå tidligere et forsamlingshus med samme navn fra 1918. På tomta til nr 14 var det brakker for tyske soldater under andre verdenskrig. Disse blei stående til 1970-tallet. Nå er det her et større parkeringshus blant annet for Valdresgata borettslag, som ligger på nordsida.
Nr 32 er en del av boligkomplekset Sannerterrassen, 155 kommunale leiligheter som blei bygd på 1930-tallet. Anlegget blei solgt til private investorer i 2006.


== Referanser ==


== Litteratur ==
Knut Are Tvedt, red. (2000). «Sannergata». Oslo byleksikon (4. utg.). Oslo: Kunnskapsforlaget. s. 379. ISBN 82-573-0815-3.
Thale

Thale er en norsk film fra 2012, skrevet og regissert av Aleksander Nordaas og med Silje Reinåmo i hovedrollen.


== Handling ==
To åstedsvaskere i en hytte oppdager en skjult inngang til en kjeller som skjuler en hemmelighet.


== Rolleliste ==
Erlend Nervold – Elvis
Silje Reinåmo – Thale
Jon Sigve Skard – Leo
Morten Andresen – hvitkledd mann
Roland Åstrand – stemmen
Sigrid Kristensen Johansen – jente i parken
Linn Kristin Lien – mor i park
Sunniva Lien – Thale som ung
Magne Nordaas – hvitkledd mann / politimann / lik
Simen Nyland – hvitkledd mann
Jostein Rørvik – hvitkledd mann
Bendik Heggen Strønstad – hvitkledd mann
Øyvind Sund – hvitkledd mann


== Produksjon ==
Thale ble produsert på et svært lavt budsjett , med Nordaas som både klipper, fotograf og scenograf i tillegg til manus og regi. Flere av settene ble bygget i hans fars kjeller. Nordaas publiserte et klipp på YouTube hvor han forteller om prosessen 


== Respons, festivaler og priser ==
Thale var plukket ut til å avslutte Bergen Filmfest 9. februar 2012. Derved fikk filmen sin verdenspremiere i Bergen. Filmen hadde 19 187 besøkende på norske kinoer.
Thale fikk en større respons internasjonalt enn i Norge. Filmen er solgt til omtrent 50 land, og ble blant annet tatt inn i Vanguard-programmet under Toronto International Film Festival.. Senere vant filmen publikumsprisen under Fantasporto, Beste Film under Méliès d'Argent / Espoo Ciné. og Beste Manus under International Film Awards BerlinWired omtalte filmen etter den internasjonale premieren under SXSW, og Variety ga filmen blandet omtale. Empire mente at filmen var «nydelig enigmatisk og uhyggelig». og Ain't It Cool News sa den var «en virkelig unik og fantastisk film».I 2012 var Thale den mest sette norske filmtraileren noensinne.


== Oppfølger ==
En oppfølger til Thale var planlagt i 2013. Den skulle bli produsert av Epic Pictures Group og Yesbox Productions med Nordaas som manusforfatter og regissør.


== Referanser ==


== Eksterne lenker ==
(en) Thale på Internet Movie Database 
(no) Thale i Nasjonalbibliotekets filmografi 
(no) Thale hos Filmfront 
(sv) Thale i Svensk Filmdatabas 
(fr) Thale på Allociné 
(nl) Thale på MovieMeter 
(en) Thale på AllMovie 
(en) Thale på Turner Classic Movies 
(en) Thale på Rotten Tomatoes 
(en) Thale på Metacritic